Death on the Road

Death on the Road er et konsertalbum av det britiske heavy metal bandet Iron Maiden, utgitt på CD og vinyl 29. august 2005 og på DVD 6. februar 2006. Albumet ble spilt inn i Westfalenhallen i Dortmund, Tyskland, 24. november 2003 under Dance of Death World Tour.

Utgivelsen gjorde det godt på nasjonale hitlister i flere land: Finland (nr. 5), Sverige (nr. 7), Norge (nr. 12), Frankrike (nr. 14), Italia (nr. 17), Sveits (nr. 17), Spania (nr. 18), Storbritannia (nr. 22), Irland (nr. 27), Nederland (nr. 39) og India (nr. 29).

 Bakgrunn 
Videoen ble utgitt som et 3-DVD-sett, der de to første platene inneholder konsertopptaket i 5.1 surround og stereo, mens den tredje platen består av ekstramateriale, blant annet en dokumentar og promovideoene til «Wildest Dreams» og «Rainmaker».

Den 70 minutter lange dokumentaren, regissert av Matthew Amos, viser innspillingen av albumet Dance of Death i Sarm West Studios i London og de påfølgende forberedelsene til turneen, inkludert intervjuer med store deler av bandets road crew. Ekstra og utvidede intervjuer med crew og fans (spilt inn i Earls Court, London) ble også inkludert som egne filmer, «Life on the Road» og «The Fans». Dokumentaren inneholder de første utgitte opptakene av bandet i studio.

Etter den opprinnelige DVD-utgivelsen i 2006 meldte flere fans om avspillingsproblemer med stereodisken og bandet opplyste at de ville undersøke saken. En uke senere ble den amerikanske utgivelsen utsatt fra 21. februar 2006 til 30. januar 2007 på grunn av «uforutsette produksjonsproblemer».

Omslaget er laget av Melvyn Grant.

Versjonen av «Fear of the Dark» fra denne utgivelsen ble senere inkludert i nyutgivelsen av samlealbumet Edward the Great (2005).

 Mottakelse 
Anmeldelsene av albumet var overveiende positive. Kerrang! beskrev det som «så godt som det ultimate Iron Maiden-livealbumet», og mente utgivelsen viser at bandet «er like spennende, relevante og unike i 2005 som de var for to tiår siden». AllMusic var mer kritisk og påpekte at «langvarige fans trenger ikke flere liveversjoner av «Number of the Beast», «Hallowed Be Thy Name», «Run to the Hills» eller «The Trooper»», men la til at bandet «knuser enhver påstand om at de ikke holder tidligere tiders prestasjonsnivå». Guy Strachan i Terrorizer roste bandet for å «fange … den rå aggresjonen i leveransen», men mente at en del av låtutvalget overlapper tidligere liveutgivelser. 

DVD utgaven fikk svært god kritikk, og Kerrang! ga toppscore og kalte den «det nest beste etter å stå på første rad på en Maiden konsert». Record Collector var like positive og omtalte pakken som «en visuell-lydlig godbit». Guitarist ga også toppscore, selv om de kritiserte den raske klippingen, mens Q ga 4 av 5 og beskrev den som «en påkostet hyllest til et av Storbritannias mest seiglivede band».

 Sporliste 

 DVD-ekstramateriale 

 Death on the Road – dokumentar
 «Life on the Road» – dokumentar
 «The Fans» – intervjuer
 Dance of Death EPK
 Promovideoer: «Wildest Dreams» og «Rainmaker»
 Foto- og kunstgallerier

 Medvirkende 
Krediteringer er hentet fra album- og DVD-omslag.

Iron Maiden

 Bruce Dickinson – vokal
 Dave Murray – gitar
 Janick Gers – gitar
 Adrian Smith – gitar, bakgrunnsvokal
 Steve Harris – bass, bakgrunnsvokal
 Nicko McBrain – trommer

Tilleggsmedvirkende

 Michael Kenney – keyboard

Produksjon

 Kevin Shirley – produsent, lydtekniker, miksing
 Steve Harris – co-produsent, videoeditor, utøvende produsent (dokumentar)
 Drew Griffiths – assistenttekniker
 Howie Weinberg – stereo mastering
 Dave Kutch – 5.1-mastering
 Tomas Coox – tilleggsmastering
 Johnny Burke – klippetekniker (konsert)
 Matthew Amos – regissør (dokumentar)
 Tessa Watts – produsent (dokumentar)
 Joe Abercrombie – klipp (dokumentar)
 MJ Morgan – line producer (dokumentar)
 Howard Johnson – intervjuer (dokumentar)
 Valerie Potter – intervjuer (dokumentar)
 Melvyn Grant – omslagsillustrasjon
 Peacock – omslagsdesign og -konsept
 Ross Halfin – fotografi
 Simon Fowler – fotografi
 Rod Smallwood – management, utøvende produsent (dokumentar)
 Andy Taylor – management
 Merck Mercuriadis – management

 Referanser 

 Eksterne lenker   


Kategori:Konsertalbum fra 2005
Kategori:Iron Maiden musikkvideoer og DVD-er
Kategori:Iron Maiden-plater